Segun ken ni Mr. Savella, dagiti patubuenda a bukel ket iti Mahogany, Nim Tree ken Guapple (Bayabas) tapno adda pangsulnitda kadagiti maal-ala a seedlings kas iti al-alaenda a Love Tree dagiti agkakasar, makiddaw a seedlings a nayon dagiti nagyan ti Barangay Nursery tapno agtultuloy ti operasion ti Nursery a kas pangkomplementar ti “Clean and Green Program” ti Munisipio iti Cabugao.
Innayon ni Mr. Savella a kaduana nga agmulmula dagiti Job Order Personnel ti DA-LGU ken mangsibsibog kadagiti seedlings iti inaldaw nangruna ita a panawen ti tikag.
Dagitoy nga inisiatiba ket resulta ti agtultuloy a programa ti Gobierno Munisipal iti Reforestation nga idauluan ni Mayor Edgardo “Ediboy” S. Cobangbang, Jr. tapno mabalanse ti temperatura ti aglawlaw babaen iti pannakanayon dagiti pinuon ti kayo a naimula. # (Web In-Action)
ilo_Latn ilo_Latn ilo_Latn